[pic] | AZ EURÓPAI KÖZÖSSÉGEK BIZOTTSÁGA |

Brüsszel, 16.12.2005

SEC(2005) 1739 végleges

A BIZOTTSÁG JELENTÉSE AZ EURÓPAI PARLAMENTNEK ÉS A TANÁCSNAK

az EMOGA garanciarészlegének kiadásairól Korai előrejelző rendszer 8–11/2005

TARTALOMJEGYZÉK

1. BEVEZETÉS 3

2. MEGJEGYZÉSEK A 2005. ÉVI KÖLTSÉGVETÉS VÉGREHAJTÁSÁRÓL 3

3. KÖVETKEZTETÉSEK 5

1. BEVEZETÉS

A mellékelt táblázat a költségvetési fegyelemről szóló, 2000. szeptember 26-i 2040/2000/EK tanácsi rendelet[1] rendelkezései alapján megállapított mutató által jelzett kiadási profillal összehasonlítva mutatja be a költségvetés jelenlegi végrehajtását, a 2004. október 16-tól 2005. szeptember 30-ig terjedő időszakban.

2. MEGJEGYZÉSEK A 2005. ÉVI KÖLTSÉGVETÉS VÉGREHAJTÁSÁRÓL

A következőkben rövid magyarázat olvasható a 2005. évi költségvetés különböző ágazatainak tényleges és várható végrehajtási szintje közötti legjelentősebb eltérésekről. Zárójelben jelezzük a túl- (+) vagy alul- (–) költekezés jelenlegi mértékét.

2.1. Monetáris tényezők

A dollár/euró árfolyam

A fent említett időszakban felmerült kiadások figyelembe veszik a dollár/euro árfolyam mozgását. A mezőgazdasági termékek, különösen a gabonafélék és a cukor tekintetében az export-visszatérítések nagy része valamint néhány belső támogatás, mint például a gyapottámogatás esetében a kiadásokat az euro/dollár árfolyam befolyásolja.

A költségvetési hatóság által elfogadott költségvetés a 2005. évi EKT-ban igényelt előirányzatokon alapult, amely tervezet az átlagos EUR 1 = $ 1,25 paritási arányon alapult. Meg kell jegyezni, hogy a 2004. augusztus 1-jétől 2005. július 31-ig terjedő időszak tekintetében az átlagos paritási arány megközelítőleg EUR 1 = $ 1,27 volt, azaz körülbelül 2%-kal volt magasabb a 2005. évi EKT elkészítéséhez használt aránynál.

2.2. 1a. alfejezet – Piaci tényezők

2.2.1. Gabonafélékkel kapcsolatos piaci intézkedések (169,1 millió euro)

Az ágazat előirányzatának jelentős túlköltekezésére kell számítani a 2004/2005-ös bőséges gabonatermés betakarítása után az intervenciós raktározásra kerülő gabona nagyobb mennyisége miatt. A jelentés készítése idejére 13,9 millió tonna gabona került közraktározásra a 2005. évi EKT-ban tervezett 2,6 milliós becsült mennyiséggel szemben.

2.2.2. Szántóföldi növényekkel kapcsolatos közvetlen kifizetések (192,8 millió euro)

A tagállamoknak az e rendszer végrehajtását alátámasztó paraméterekre vonatkozó közleményei alapján becsült kifizetéseinek vizsgálata nyomán a Bizottság a 2005. évre rendelkezésre álló előirányzatokhoz képest 200,0 millió eurós túlköltekezésre számít a költségvetési év végére.

2.2.3. Cukor (+ 28,1 millió euro)

A költségvetési év folyamán jelentős mennyiségű cukor került közraktározásra. A jelentés készítésekor hozzávetőleg 724.000 tonna cukor van raktáron, és e tekintetben a költségvetési év végéig nem várható változás. A Bizottság ezért arra számít, hogy a lassabb ütemű export-visszatérítési kifizetések ellenére is túlköltekezés várható az ágazat előirányzatához képest.

2.2.4. Olívaolaj (+ 115,0 millió euro)

Az előirányzatokhoz képest túlköltekezés várható az elmúlt gazdasági évek mérlegeinek tagállami kifizetései miatt. A becsült túlköltekezés mértéke várhatóan alacsonyabb lesz a szeptemberben jelzett szintnél.

2.2.5. Textilnövények (+ 86,5 millió euro)

A Bizottság meghozta döntését a gyapot támogatásának végleges mértékéről. A gyapottal kapcsolatos kiadások hozzávetőleg 67,0 millió euróval lesznek magasabbak a 2005-ös költségvetésben erre az intézkedésre elkülönített összegnél. A túlköltekezés jelenlegi mértéke ezért átmenetinek tekinthető.

2.2.6. Gyümölcs és zöldség (– 80,3 millió euro)

A Bizottság arra számít, hogy a gyümölcs-és zöldségpiacon tapasztalható kedvező feltételeknek köszönhetően megtakarítások keletkeznek. A piacról visszavont gyümölcs és zöldség mennyisége lényegesen alacsonyabbnak ígérkezik a 2005-ös költségvetésben visszatartott mennyiségnél. Egy kedvező piaci fordulat következtében nőtt a banán piaci ára, ezért a termék után fizetett támogatás mennyisége csökkent. A termelő szervezetek számára biztosított működési támogatások növekedése azonban a költségvetési év végéig csökkenteni fogja a megtakarítást.

2.2.7. Egyéb növényi termékek és intézkedések (– 117,7 millió euro)

A szárított takarmányok után járó kifizetések lassuló üteme miatt az ágazat előirányzatához képest alulköltekezés várható. Ezen túlmenően egyes tagállamok nem teljesítették időben a különböző POSEI programok értelmében vállalt kifizetéseiket, ami tovább erősíti a várt alulköltekezést.

2.2.8. Horizontális jellegű közvetlen támogatások (+ 64,3 millió euro)

Mint az a 6/2005 számú jelentésből is kiderült, a tíz új tagállamból nyolcat érintő egyszerűsített területalapú kifizetési rendszer (SAPS) tekintetében túlköltekezés várható. E túlköltekezés annak a kettős árfolyam-hatásnak köszönhető, amely abból ered, hogy a közös valutában részt nem vevő tagállamok a támogatásokat nemzeti valutában fizetik ki.

2.2.9. Tej és tejtermékek (– 988.6 millió euro)

A kedvező belső és külső piaci feltételek lehetővé tették a Bizottság számára, hogy a 2005. évi előzetes költségvetés-tervezetben előirányzott szinthez képest csökkentse az export-visszatérítési arányok és a belső piaci támogatások szintjét az ágazat különböző termékei tekintetében. Ez csökkentette az ágazati intézkedések költségeit, és megtakarításokat eredményez. Ezenkívül a tejre kivetett extra lefölözés által érintett mennyiség a költségvetésben szereplő 0,25 millió tonna helyett több mint 1 millió tonna volt, ennek megfelelően tovább nőtt az ágazat bevétele.

2.2.10. Marha- és borjúhús (+ 304,6 millió euro)

Az ebben az ágazatban a mutató által folyamatosan jelzett túlköltekezéssel a Bizottság egyetért, és úgy véli, hogy a 2004-re járó állattenyésztési támogatások kifizetése következtében ez a tendencia a költségvetési év végéig folytatódni fog.

2.2.11. Számla-elszámolási eljárás (– 499,9 millió euro)

Mint az a Korai előrejelző rendszer 6/2005 számú jelentéséből is kiderült, a számla-elszámolási eljárás eredményeképpen a tagállamok által visszautalt támogatások összege hozzávetőleg 170,0 millió euróval nőhet a költségvetési év végéig.

2.3. 1b. alfejezet – Vidékfejlesztés (– 25,8 millió euro)

A 2005. évi vidékfejlesztési előirányzatokra és az új tagállamokat (EU-15) érintő átmeneti eszközre vonatkozó előirányzatokat ezen alfejezet tekintetében a felső határértéken állapították meg.

A differenciált előirányzatokon alapuló átmeneti eszközre vonatkozó összes költségvetési előirányzatot végrehajtották. Az átmeneti eszközre a költségvetésben biztosított 1 369,4 milliós előirányzatából 2005 szeptemberének végére 1 167,1 millió euro került kifizetésre.

Az enyhe alulköltekezés az EU–15 számára az EMOGA garanciarészlegében elkülönített vidékfejlesztési célú kötelezettségvállalási előirányzatnak tudható be, ez a tendencia a költségvetési év végéig megmaradhat.

3. KÖVETKEZTETÉSEK

Az 1a. alfejezet tekintetében az előirányzatok felvétele a tagállamok kiadásira vonatkozóan 2004. október 16-tól 2005. április 30-ig elérte a 41 574,4 millió eurót, azaz a rendelkezésre álló előirányzatok 97,1%-át. A mutatóhoz képest a költségvetési előirányzatok alulköltekezése ebben az időszakban hozzávetőleg 524,7 millió euro. Ez főként az állati termékek ágazatának tulajdonítható, míg a növényi termékek ágazata a költségvetési előirányzatokkal kapcsolatos túlköltekezést mutatott. Jelenleg a Bizottság úgy véli, hogy a mutató által jelzett trendek mind a növényi termékek ágazatában (az előirányzatok túlköltekezése), mind az állati termékek ágazatában (az előirányzatok alulköltekezése) folytatódni fognak, és a költségvetési év végére összességében nagyobb alulköltekezést eredményeznek.

Az 1b. alfejezet tekintetében az előirányzatok felvétele a tagállamok kiadásira vonatkozóan 2004. október 16-tól 2005. szeptember 30-ig elérte a 4.896,2 millió eurót, azaz a rendelkezésre álló előirányzatok 71,6%-át. A mutatóhoz képest a költségvetési előirányzatok alulköltekezése ebben az időszakban hozzávetőleg 44,2 millió euro. 2005 októberében jelentős tagállami kiadások várhatóak.

[pic]

[1] HL L 244., 2000.9.29., 27. o.